**SPORAZUM**

**O UREDITVI MEDSEBOJNIH RAZMERIJ MED DOBAVITELJEM ZEMELJSKEGA PLINA IN OPERATERJEM DISTRIBUCIJSKEGA SISTEMA ZEMELJSKEGA PLINA NA PODROČJU OBRAČUNA, ZARAČUNAVANJA, PLAČEVANJA IN PRIKAZA CENE ZA UPORABO OMREŽJA NA RAČUNU ZA DOBAVLJEN ZEMELJSKI PLIN (ENOTNI RAČUN)**

**OPERATER DISTRIBUCIJSKEGA SISTEMA**, naslov \_\_\_\_\_\_\_\_\_\_\_\_\_\_, ki ga zastopa direktor\_\_\_\_\_\_\_\_\_\_\_\_\_\_\_\_\_\_\_

ID za DDV:

(v nadaljevanju besedila: **operater**)

in

**DOBAVITELJ,** naslov \_\_\_\_\_\_\_\_\_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV:

(v nadaljevanju besedila: **dobavitelj**)

1. **UVODNE UGOTOVITVE**
	1. Operater opravlja dejavnost izbirne gospodarske javne službe operaterja distribucijskega sistema zemeljskega plina (v nadaljevanju »**dejavnost operaterja**«) na geografskih območjih \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na podlagi Odlokov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Dobavitelj zemeljskega plina dobavlja zemeljski plin končnim odjemalcem na podlagi pogodb o dobavi zemeljskega plina na geografskih območjih, navedenih v točki 1.1.
	3. Operater je kot izvajalec dejavnosti operaterja na podlagi zakona pristojen za obračunavanje in zaračunavanje omrežnine kot dela cene za uporabo omrežja (v nadaljevanju »**omrežnina**«) in morebitnih dodatkov k omrežnini.
	4. Namen tega sporazuma je določiti pogoje za izdajanje skupnega računa s strani dobavitelja za dobavljen zemeljski plin in za ceno za uporabo omrežja (v nadaljevanju »**enotni račun**«) za tista odjemna mesta, za katera je končni odjemalec v sporazumu z dobaviteljem podal soglasje za plačevanje uporabe omrežja skupaj z računom za dobavljen plin (v nadaljevanju »**soglasje za enoten račun**«) in je dobavitelj takšno soglasje končnega odjemalca v obliki vloge iz člena 6 posredoval operaterju.
2. **DEFINICIJE**

Za potrebe tega sporazuma se uporabljajo naslednje definicije izrazov:

* Cena za uporabo omrežja: omrežnina in vsakokratni dodatki k omrežnini, ki jih je operater dolžan obračunati končnemu odjemalcu v zvezi z dostopom do omrežja.
* Končni odjemalec: lastnik odjemnega mesta na geografskem območju iz točke 1.1. oziroma oseba, ki ima ali za katero se šteje, da ima z operaterjem sklenjeno pogodbo o dostopu zaradi odjema zemeljskega plina za lastno končno rabo, oziroma druga oseba, kateri je lastnik odjemnega mesta pisno dovolil odjem zemeljskega plina za lastno končno rabo na njegovem odjemnem mestu.
1. **PREDMET SPORAZUMA**
	1. S tem sporazumom se urejajo medsebojna razmerja med dobaviteljem in operaterjem, vezana na obračun, zaračunavanje, plačevanje in prikaz cene za uporabo omrežja na enotnem računu dobavitelja za dobavljen zemeljski plin končnim odjemalcem na geografskih območjih, navedenih v točki 1.1. tega sporazuma.
	2. Enotni račun bo dobavitelj v delu omrežnine končnemu odjemalcu izdal v svojem imenu in za račun operaterja.
	3. Ta sporazum se nanaša samo na tiste končne odjemalce, ki imajo sklenjeno pogodbo o dobavi zemeljskega plina z dobaviteljem iz tega sporazuma.
2. **OBRAČUN CENE ZA UPORABO OMREŽIJ IN NJENO ZARAČUNAVANJE S STRANI OPERATERJA**
	1. Operater je tudi za tista odjemna mesta, za katera se bo skladno s tem sporazumom izstavljal enotni račun, pristojen in odgovoren za obračunavanje omrežnine ter vsa dejanja s tem v zvezi.
	2. Operater skupaj z omrežnino obračuna tudi vse druge dodatke k omrežnini, katerih obračun je njegova obveznost skladno z vsakokratnimi predpisi.
	3. Operater na ceno za uporabo omrežja obračuna DDV in morebitne druge davke, v vsakokratno zakonsko določeni višini.
	4. Za vsa tista odjemna mesta, za katera je dobavitelj zahteval plačevanje cene za uporabo omrežja preko enotnega računa (vloga iz člena 6 tega sporazuma), operater pa mu je to odobril, bo operater ceno za uporabo omrežja zaračunal dobavitelju, in sicer z enim mesečnim računom za pretekli mesec (v nadaljevanju: »**račun operaterja**«). Račun operaterja vsebuje prilogo po posameznih odjemnih mestih in končnih odjemalcih, iz katere je za vsako posamezno odjemno mesto jasno razviden celoten obračun omrežnine, dodatkov k omrežnini in ki je po količinski realizaciji enak vsoti količin iz posredovanih obračunskih podatkov za potrebe obračuna porabljenega zemeljskega plina. Vzorec priloge računa operaterja je **Priloga 1** tega sporazuma.
	5. Operater bo dobavitelju račun iz prejšnje točke 4.4. izstavil najkasneje peti delovni dan v tekočem mesecu za pretekli mesec. Dobavitelj je dolžan plačati račun operaterja najkasneje v … dneh od datuma izstavitve računa, in sicer na TRR operaterja, naveden na računu. V primeru zamude s plačilom pripadajo operaterju zakonske zamudne obresti.
	6. Pogodbeni stranki sta sporazumni, da se računi operaterja pošiljajo dobavitelju z redno pošto na naslov: ……. ali v elektronski obliki na: ……
3. **PRAVICE IN OBVEZNOSTI DOBAVITELJA**
	1. Dobavitelj je za tista odjemna mesta oziroma končne odjemalce, za katera izstavlja enotni račun v smislu določil tega sporazuma, dolžan pravočasno in v celoti plačati operaterju zaračunano ceno za uporabo omrežja ne glede na to, ali in kdaj prejme plačilo cene za uporabo omrežja od končnega odjemalca. Dobavitelj nosi riziko neplačila cene za uporabo omrežja za vse tiste končne odjemalce, za katere v skladu z določili tega sporazuma izstavlja enotni račun. Dobavitelj je v teh primerih upnik v razmerju do končnega odjemalca in je posledično dobavitelj aktivno legitimiran za sodno izterjavo morebitnih dolgovanih zneskov cene za uporabo omrežja. Dobavitelj je na lastno odgovornost dolžan urediti pogodbena razmerja s končnim odjemalcem tako, da bodo realizirana določila te točke tega sporazuma.
	2. Dobavitelj se zavezuje, da bo na enotnem računu:
		* ločeno izkazal vse postavke cene za uporabo omrežja (tarifne postavke za omrežnino in iz njih obračunano omrežnino, obračunane dodatke k omrežnini)
		* jasno in nedvoumno navedel, da zaračunava omrežnino za račun operaterja.
	3. Dobavitelj bo na računu za dobavljen zemeljski plin navedel sledeče podatke operaterja: firmo in poslovni naslov operaterja, številko klicnega centra operaterja in dežurne službe za javljanje nevarnosti in morebitne druge podatke, za katere zahteva operater, da so navedeni na enotnem računu. Operater sporoča podatke iz prejšnjega stavka in njihove spremembe na isti način, kot je v tem sporazumu določeno za pošiljanje računa operaterja.
	4. Operater se zavezuje, da bo dobavitelju posredoval vse podatke o posameznem odjemnem mestu, ki so potrebni za zaračunavanje omrežnine. Podatke posreduje v obliki in vsebini kot je določena v prilogi 1 k temu sporazumu.
	5. Dobavitelj je dolžan do tretjega (3.) delovnega dne v mesecu za tekoči mesec posredovati ažuriran seznam končnih odjemalcev, za katere bo zaračunal omrežnino z enotnim računom (seznam končnih odjemalcev). V kolikor operater ne prejme v roku ažuriranega seznama iz te točke, upošteva zadnji poslani seznam končnih odjemalcev.
4. **NAČIN UVELJAVLJANJA SPREMEMB PRI ZARAČUNAVANJU OMREŽNINE**
	1. Dobavitelj bo operaterju podal vlogo za zaračunavanje cene za uporabo omrežja z enotnim računom. Dobavitelj bo svoji vlogi iz prejšnjega stavka priložil soglasje za enotni račun končnega odjemalca.
	2. Vloga dobavitelja iz prejšnje točke za enotni račun mora vsebovati najmanj:
		* soglasje za enotni račun končnega odjemalca,
		* podatek o dobavitelju,
		* navedbo odjemnih mest, na katera se nanaša soglasje za enotni račun končnega odjemalca,
		* datum in podpis končnega odjemalca oz. njegovega pooblaščenca (v primeru pooblaščenca se priloži tudi pooblastilo končnega odjemalca).
	3. Soglasje za enotni račun končnega odjemalca je lahko tudi smiselni sestavni del pogodbe o dobavi zemeljskega plina med dobaviteljem in končnim odjemalcem.
	4. Operater lahko zavrne vlogo dobavitelja v primeru, da niso izpolnjeni pogoji iz tega sporazuma.
	5. Dobavitelj je dolžan operaterja do desetega dne v tekočem mesecu obvestiti o preklicu soglasja za enotni račun končnega odjemalca, kakor tudi o svoji odločitvi, da odstopa od izdajanja enotnega računa v razmerju do posameznega odjemalca. V tem primeru bo operater račune za ceno za uporabo omrežja pričel pošiljati končnemu odjemalcu v naslednjem koledarskem mesecu za obdobje, ki se nanaša na obračun omrežnine za mesec, v katerem je bil preklic podan. V primerih iz te točke tega sporazuma bosta od meseca prejema obvestila dalje glede plačila cene za uporabo omrežja v dolžniško-upniškem razmerju operater (kot upnik) in končni odjemalec (kot dolžnik).
5. **UREDITEV DRUGIH RAZMERIJ**
	1. Stranki sporazuma sta soglasni, da vse reklamacije, obvestila, informacije in podatke v skladu z določili Energetskega zakona, spremembe končnih odjemalcev, ki se nanašajo na obračun omrežnine, pogodbe o dostopu do distribucijskega omrežja in ostale pristojnosti operaterja, pošilja, rešuje in obravnava operater.
	2. Stranki sporazuma sta soglasni, da vse reklamacije, ki se nanašajo na obračunske podatke iz Priloge 1, potrebne za obračun omrežnine in katere v prvi fazi kontakta s končnim odjemalcem ne bo uspel rešiti dobavitelj, le-ta tovrstno reklamacijo posreduje operaterju skupaj s kopijo dopisa končnega odjemalca ter z morebitnim dodatnim komentarjem v razrešitev. Operater reklamacijo rešuje na smiselno enak način, kot če bi jo dobil neposredno od končnega odjemalca. Odgovor v roku 8 dni operater posreduje dobavitelju, ta pa ga v okviru svojega odgovora posreduje končnemu odjemalcu. Če je reklamacija upravičena hkrati operater dobavitelju posreduje tudi popravljene podatke ter s tem omogoči dobavitelju, da izda končnemu odjemalcu ustrezen popravek (dobropis, nov račun, ipd…).
	3. V primeru, da operater končnim odjemalcem omogoča sporočanje števčnih stanj, lahko končni odjemalci sporočajo števčna stanja operaterju tudi preko dobavitelja in pri tem upoštevajo časovno okno, ki ga je določil SODO. Dobavitelj posreduje števčna stanja, prejeta s strani končnih odjemalcev, operaterju prvi naslednji delovni dan po zaprtju časovnega okna, ki ga določajo operaterji za sporočanje števčnih stanj in sicer v formatu, ki ga določi operater. Prejeta števčna stanja operater preveri v skladu s svojo metodologijo in se v primeru njihovega privzema upoštevajo kot dejanska stanja.
6. **ZAVAROVANJE**
	1. Za zavarovanje plačilnih obveznosti dobavitelja po tem sporazumu (zavarovanje plačil po izstavljenih računih operaterja v smislu točke 4.4. sporazuma) je dobavitelj dolžan operaterju predložiti nepreklicno in brezpogojno bančno garancijo, unovčljivo na prvi poziv, izdano s strani banke, katere dolgoročna bonitetna ocena je najmanj ………………………. Dobavitelj je dolžan operaterju predložiti bančno garancijo v roku 15 dni po podpisu sporazuma, kar je odložni pogoj veljavnosti tega sporazuma.
	2. Bančna garancija mora biti veljavna najmanj 12 mesecev od začetka veljavnosti tega sporazuma.
	3. Višina bančne garancije mora dosegati najmanj 35 % predvidene letne omrežnine za odjemna mesta, za katera dobavitelj izdaja enoten račun po tem sporazumu. V primeru, da bančna garancija te višine ne dosega ali je ne dosega več, bo operater posredoval dobavitelju zahtevek za povečanje bančne garancije. Dobavitelj je dolžan dostaviti operaterju novo bančno garancijo v višini iz prvega stavka te točke in v vsebini iz točke 8.1. v 8 dnevih po prejemu zahtevka operaterja. Vsaka posamezna bančna garancija mora veljati dvanajst mesecev. Vsako neizkoriščeno in nadomeščeno bančno garancijo mora operater vrniti dobavitelju v treh delovnih dneh po prejemu nove bančne garancije.
	4. Dobavitelj mora vsako bančno garancijo obnoviti najmanj dva meseca pred iztekom njene veljavnosti. Nova bančna garancija mora biti izdana v skladu s pogoji iz točke 8.1., njena veljavnost pa mora biti najmanj 12 mesecev od poteka veljavnosti predhodne (nadomeščene) bančne garancije.
	5. Operater lahko unovči bančno garancijo le, če dobavitelj ne izpolni svoje plačilne obveznosti po tem sporazumu v plačilnem roku in niti v roku 15 dni po prejemu pisnega opomina, ki mu ga po poteku roka plačila pošlje operater priporočeno po pošti.
7. **VARSTVO OSEBNIH PODATKOV**
	1. Dobavitelj kot obdelovalec osebnih podatkov na podlagi tega sporazuma se zavezuje, da bo obdeloval osebne podatke, ki jih pridobi s strani operaterja kot upravljavca teh osebnih podatkov, v okviru opravljanja dejavnosti po tem sporazumu, zaupno, v okviru pooblastil operaterja in izključno za namen, za katerega so bili zbrani.
	2. Operater in dobavitelj se zavezujeta, da bosta vse osebne podatke obdelovala (zbirala, pridobivala, vpisovala, urejala, shranjevala itd.) v skladu z vsakokrat veljavno zakonodajo, ki ureja varstvo osebnih podatkov in uporabljala le za namen izvajanja tega sporazuma ter jih ne bosta posredovala tretjim osebam, razen, če zakon ne določa drugače.
8. **TRAJANJE SPORAZUMA**
	1. Sporazum je sklenjen z dnem podpisa obeh strank sporazuma, veljati pa začne z izpolnitvijo odložnega pogoja iz točke 8.1.
	2. Operater lahko odstopi od sporazuma s pisnim obvestilom, če dobavitelj ne izpolni svojih obveznosti po tem sporazumu niti v roku 15 dni od prejema pisnega opomina, ki ga operater pošlje dobavitelju priporočeno po pošti. Odstop operaterja začne učinkovati takoj. Dobavitelj mora obvestiti o prenehanju veljavnosti tega sporazuma in o prenehanju izdajanja enotnih računov vse tiste končne odjemalce, ki so podali dobavitelju soglasje za enotni račun.
	3. Dobavitelj lahko odpove ta sporazum z enomesečnim odpovednim rokom, s priporočenim pisnim obvestilom po pošti. Odpoved sporazuma mora prispeti k operaterju najkasneje do zadnjega dne v tekočem mesecu z učinkom odpovedi od zadnjega dne v naslednjem koledarskem mesecu. Dobavitelj mora obvestiti o prenehanju veljavnosti tega sporazuma in o prenehanju izdajanja enotnih računov vse tiste končne odjemalce, ki so podali dobavitelju soglasje za enotni račun.
	4. Sporazum lahko preneha veljati tudi s sporazumom obeh strank, v katerem se določijo pravice in obveznosti strank v zvezi s prenehanjem veljavnosti sporazuma.
	5. V primeru, da je ali postane ta sporazum deloma ali v celoti neskladen s prisilnimi predpisi, bosta stranki vsebino sporazuma nemudoma prilagodili takšnim predpisom.
9. **OSTALE DOLOČBE**
	1. Morebitne spore, ki bi nastali v zvezi z izvajanjem tega sporazuma, bosta stranki skušali rešiti sporazumno. Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri pristojnem sodišču po sedežu operaterja.
	2. Vsaka stranka lahko da predlog za spremembo ali dopolnitev sporazuma ob spremenjenih okoliščinah. Sporazum se lahko spremeni ali dopolni s pisnim aneksom k tem sporazumu.
	3. Stranki sporazuma se zavezujeta, da bosta vsako spremembo, ki bi lahko vplivala na ta sporazum nemudoma pisno javila drugi stranki sporazuma.
	4. Sporazum je sestavljen in podpisan v 2 (dveh) enakih izvodih, od katerih prejem vsaka stranka po 1 (en) izvod.

Kraj in datum:\_\_\_\_\_\_\_\_\_\_\_\_\_\_\_\_\_ Kraj in datum:\_\_\_\_\_\_\_\_\_\_\_\_\_\_\_\_\_

Operater distribucijskega sistema\_\_\_\_\_\_\_\_\_\_\_\_ Dobavitelj \_\_\_\_\_\_\_\_\_\_\_\_\_\_\_\_\_\_\_

Priloga 1: vzorec preglednice, ki bo priloga računa operaterja